**AIŠKINAMASIS RAŠTAS**

**PRIE KLAIPĖDOS MIESTO SAVIVALDYBĖS TARYBOS 2020 M. LIEPOS 30 D. SPRENDIMO NR. T2-194 „DĖL GYVENTOJŲ INICIATYVŲ, SKIRTŲ GYVENAMAJAI APLINKAI GERINTI, PROJEKTŲ IDĖJŲ ATRANKOS IR FINANSAVIMO TVARKOS APRAŠO PATVIRTINIMO“ PAKEITIMO**

**1. Sprendimo projekto esmė, tikslai ir uždaviniai.**

Tarybos sprendimo projektu siūloma pakeisti Gyventojų iniciatyvų, skirtų gyvenamajai aplinkai gerinti, projektų idėjų atrankos ir finansavimo tvarkos aprašą, patvirtintą Klaipėdos m. savivaldybės tarybos 2020 m. liepos 30 d. sprendimu Nr. T2-194 „Dėl Gyventojų iniciatyvų, skirtų gyvenamajai aplinkai gerinti, projektų idėjų atrankos ir finansavimo tvarkos aprašo patvirtinimo“ pakeičiant ir papildant tarybos sprendimo projektu tvirtinamo aprašo punktus ir papunkčius.

**2.** **Projekto rengimo priežastys ir kuo remiantis parengtas sprendimo projektas.**

Sprendimo projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi ir atsižvelgiant į Gyventojų iniciatyvų, skirtų gyvenamajai aplinkai gerinti, projektų idėjų įgyvendinimo darbo grupės 2022 m. vasario 7 d. protokolą Nr. ADM-73.

Esminiai sprendimo projektu siūlomi aprašo pakeitimai:

1. Atsisakyti gyventojui teikiant idėją surinkti papildomai ne mažiau nei 5 Klaipėdos mieste gyvenamąją vietą deklaravusių ir ne jaunesnių nei 16 metų gyventojų pritariamųjų parašų, motyvuojant tuo, kad gyventojų pritarimas idėjai ir taip bus išreikštas gyventojų balsavimu.

2. Sprendimo projektu siūloma, kad turėtų galimybę teikti idėjas visi gyventojai, tačiau už idėja galėtų balsuoti tik Klaipėdos m. deklaravę savo gyvenamąją vietą gyventojai.

3. Tikslinta darbo grupės sąvoka ir sudėtis, papildant nuostata, kad būtų sudaryta galimybė į darbo grupės posėdžius kviesti išorės ekspertus.

7. Siūlymas patikslinti Aprašo 28 punktą ir numatyti, kad Balsavimas vyksta internetu naudojantis Piliečių dalyvaujamojo portalo „Dalyvauk“ -[www.dalyvauk.klaipeda.lt](http://www.dalyvauk.klaipeda.lt) platforma, taip pat siūlomas bendras kontaktinei informacijai el. pašto adresas dalyvauk@klaipeda.lt, kuriuo operatyviai būtų kontaktuojama ir teikiama informacija gyventojams.

**3. Kokių rezultatų laukiama.**

Patvirtinus siūlomą sprendimo projektą, bus vykdomos veiklos, skatinančios piliečių iniciatyvą Klaipėdos mieste ir aktyvinamas gyventojų dalyvavimas atnaujinant ar sukuriant viešąsias erdves.

4. **Sprendimo projekto rengimo metu gauti specialistų vertinimai.**

Sprendimo projektas derinamas su Bendruoju bei Teisės skyriais, Bendruomeninių organizacijų taryba ir parengtas atsižvelgiant į gautas Klaipėdos miesto savivaldybės administracijos direktoriaus 2022 m. gruodžio 22 d. įsakymu Nr. AD1-1510 “Dėl Klaipėdos miesto savivaldybės gyventojų iniciatyvų, skirtų gyvenamajai aplinkai gerinti, projektų idėjų įgyvendinimo darbo grupės sudarymo“ sudarytos darbo grupės pastabas ir pasiūlymus.

**5. Išlaidų sąmatos, skaičiavimai, reikalingi pagrindimai ir paaiškinimai.**

Gyventojų iniciatyvos įgyvendinamos numatant tam priemones Savivaldybės strateginiame veiklos plane bei lėšas Savivaldybės biudžete. Projektai 100 proc. finansuojami Klaipėdos miesto savivaldybės biudžeto lėšomis.

**6. Lėšų poreikis sprendimo įgyvendinimui.**

Lėšų poreikis suplanuotas 2022 - 2024 m. Klaipėdos miesto savivaldybės strateginiame veiklos plane.

**7. Galimos teigiamos ar neigiamos sprendimo priėmimo pasekmės.**

Patvirtinus sprendimo projektą, bus patvirtintas projektinių idėjų atrankos ir finansavimo tvarkos aprašas, sudaryta galimybė gyventojams dalyvauti sprendimų priėmime ir skatinamas gyventojų įsitraukimas į biudžeto svarstymus ir savivaldos gyvenimą. Neigiamų pasekmių nenumatoma.

PRIDEDAMA.

1. Teisės aktų, nurodytų sprendimo projekto įžangoje, aiškinamajame rašte ir su protokolinių dokumentų išrašai, 10 lapų.

Jaunimo ir bendruomenių reikalų koordinavimo grupės

grupės vadovė Aistė Valadkienė